**Hajdúszoboszló Város Önkormányzata Képviselő-testületének**

**9/2017. (IV. 20.) önkormányzati rendelete**

**bányatelkek építési korlátozásának elrendeléséről**

Hajdúszoboszló Város Önkormányzatának Képviselő-testülete az épített környezet alakításáról és védelméről szóló 1997. évi LXXVIII. törvény 20. § (3) bekezdésében meghatározott jogalkotói hatáskörében, az Alaptörvény 32. cikk (1) bekezdés a) pontjában, illetve Magyarország helyi önkormányzatairól szóló 2011. évi CLXXXIX. törvény 13. § (1) bekezdés 1. pontjában meghatározott feladatkörében eljárva, az önkormányzat szervezeti és működési szabályáról szóló 19/2014. (XI. 27.) önkormányzati rendelet 17. § (3) bekezdésében biztosított véleményezési jogkörében eljáró Hajdúszoboszló Város Önkormányzata Képviselő-testületének Igazgatási, Nevelési, Egészségügyi, Szociális Bizottsága véleményének kikérésével a következőket rendeli el:

**1. §**

E rendelet célja a szakszerűen felszámolt szénhidrogén kutak középpontjától mért 10 m-es sugarú körében építési korlátozás bevezetése a felszámolt kutak biztonsági állapotának megőrzése érdekében.

**2. §**

E rendelet hatálya kiterjed a Hajdúszoboszló Város közigazgatási területén szakszerűen felszámolt és a Bányafelügyelet által kért szénhidrogén kutakra e rendelet 1. számú mellékeltében rögzített helyrajzi számú ingatlanokon az EOV koordináták által rögzített pontok körül meghatározott területre.

**3. §**

Hajdúszoboszló Város Önkormányzata a rendelet hatálya alá tartozó területen határozatlan idejű építési korlátozást rendel el.

**4. §**

E rendelet a kihirdetése napján lép hatályba.

***Dr. Sóvágó László Dr. Korpos Szabolcs polgármester megbízott jegyző***

*1. számú melléklet Hajdúszoboszló Város Önkormányzata Képviselő testületének 9/2017. (IV. 20.) önkormányzati rendeletéhez*

Az építési korlátozással érintett kutak, ingatlanok:

|  |  |  |  |  |  |
| --- | --- | --- | --- | --- | --- |
| Sorszám | Hosszú név | Rövid név | Település | X (EOV) | Y (EOV) |
| 1. | Hajdúszoboszló-2 | Hsz-2 | Hajdúszoboszló 0537/4 | 241489,04 | 825385,73 |
| 2. | Hajdúszoboszló-86 | Hsz-86 | Hajdúszoboszló 0537/3 | 503451,29 | 675405,35 |